Rúzsnyom: Rossmann hétvége | Mini haul
Végre van időm újra a bloggal foglalkoznom, ez a hetem egy kicsit sűrűre sikeredett. 3 zh-n és egy betegségen vagyok túl, vagyis a betegségnek még jócskán a közepében baktatok, de remélem most már lassan kilábalok belőle. Ebből viszont titeket annyi érdekelhet, hogy most már ismételten van időm, így remélhetőleg újra 2 naponta meg tudlak örvendeztetni titeket valamilyen bejegyzéssel. No de hogy a mai bejegyzésben mit láthattok? Egy nagyon mini zsákmányt, amivel szeretném felhívni a figyelmeteket arra, hogy ma és holnap van a Rossmann-hétvége, melynek keretein belül 33%-os kedvezménnyel vásárolhattok minden dekorkozmetikai terméket.
Én sem szerettem volna kihagyni ezt az alkalmat, hisz ha belegondoltok, akkor a közeledő Glamour napokon is lesz Rossmann kupon, de mindössze 25%-os, tehát ha szeretnétek beszerezni olyan sminktermékeket a Rossmannból, amire nincs külön 50% vagy 30%-s kupon, akkor érdemes ezekre ma vagy holnap lecsapni.
Elsőként egy Catrice lakkon akadt meg a szemem, ami a legújabb trendkiadás, a Rock-o-co tagja. Ennek az a különlegessége, hogy bár szaténos fénye van az üvegben, ami kissé nagymamás, megszáradás után bemattul, és egy nagyon különleges végeredményt kap ezáltal a lakkozás. Egy régebbi Lovely trendkiadáshoz, a St. Tropez-hez tudnám leginkább hasonlítani. A 4 árnyalat közül az én választásom a C04-es Apricoco árnyalatra esett, ami egy gyönyörű visszafogott korall szín.
Mivel ennyi jót olvastam erről a szempillaspirálról, ezért én is beadtam a derekam és megvásároltam. Jelentem, nem limitált. Ezt azért írom le nektek, mert rengeteg helyen azt lehetett hallani róla, viszont most nemhogy nem szűnt meg, de még az 1 állványos pultokra is eljutott. Kíváncsi vagyok, hogy én is ennyire elégedett leszek e majd vele. Ha igen, akkor biztosan találkozhattok majd vele kedvences videóban.
Kifogyott az Essence extra longlasting filces szemhéjtusom, így most az utánpótlását szerettem volna megvásárolni de nem találtam. Mivel nem a nagy Rossmannban voltam, és itt csak 1 állványos Essence pult van, lehet hogy pont nem ezen van ez a tus, vagy lehet elfogyott. Igazából nem tudom, de beruháztam helyette a Superfine típusra. Remélem ezt is ugyanúgy fogom szeretni. Igyekeztem instant tesztelést végezni megvásárlás előtt. Ameddig nézelődtem, húztam vele egy kis vonalat a kezemre, aztán rövid idő múlva megdörzsöltem, hogy nem maszatolódik e, vagy nem pereg e le darabokban, de nem így történt szerencsére, ezért elhoztam.
Végül az Essence egyik ajakceruzáját hoztam el, az " In the nude" árnyalatnévre hallgatót. Mostanában annyira rákaptam az ajakkontúr ceruzákra, hogy nem érzem jól magam, ha nem használok a rúzsom alá. És mivel a nude árnyalat még hiányzott a repertoáromból, ezért körülnéztem több márka háza táján is. Végül maradtam a jól bevált Essence-nél, hiszen ár érték arányban verhetetlen, szuper krémes és nem csalódtam az ajakceruzáiban még egyszer sem.
Nos ennyi lett volna az én kis zsákmányok a Rossmann hétvégéről. Ti tervezitek, hogy ellátogattok? Esetleg szeretnétek az itt említett termékek közül valamelyikről tesztet?
Eni 2015. március 20. 17:12
A szempillaspirált mindenképp megveszem, igaz nem terveztem most hasonlót, de annyi helyen látom,hogy már elhiszem,hogy jó :D (a jelenlegi Yves Rocher spirálnál mondjuk minden jobb lehet...) Gyógyulj meg hamar! :)
Nikkii 2015. március 20. 17:24
Én még csak reménykedni tudok benne, hogy jó lesz :D Nekem is most elég ramaty szempillaspiráljaim vannak itthon, úgyhogy most nem érzek bűntudatot :D
Köszönöm a jókívánságot, igyekszem :)
Barbi (Beauty & Glamour Blog) 2015. március 20. 18:25
Nekem is megvan ez a spirál, de annyira nem nagy durranás, mint sokaknál olvastam róla, viszont nem is rossz darab. A körömlakkról érdekelne bejegyzés, kíváncsi lennék a színére élesben :)
Nikkii 2015. március 20. 18:35
Én is már csak kíváncsiságból vettem meg :D Magas a mérce, mert a Lovely Pump up spirált eddig nálam semmi nem múlta felül :)
A körömlakkról igyekszem még a közeljövőben írni :)
bokorbogi93 2015. március 20. 18:31
Én is kb. két hete vettem meg ezt a spirált és egyre jobban tetszik a hatása! :)
Nikkii 2015. március 20. 18:49
Ennek örülök, remélem nekem is beválik majd :)
Melinda 2015. március 22. 8:12
Pénteken én is elnéztem a Rossmannba,de annyi minden tetszett, hogy végül nem vásároltam semmit! :D Azért szombaton visszanéztem, és vettem 1-2 dolgot :)
Egyébként a körömlakkról szívesen olvasnék tesztet, illetve az Essence Superfine-ről is. :)
Nikkii 2015. március 22. 9:40
:D :D Végül miket sikerült elhoznod ? :)
Mindkét terméket felírtam magamnak, igyekszem mielőbb beszámolni róluk :)
Melinda 2015. március 25. 16:54
Hát főként olyan dolgokat sikerült vásárolnom, amik akciósak voltak ugyan, de nem a 33%-os kedvezmény keretében. Vettem többek között NYC barna szemceruzát és szájfényt, Lovely matt kék szemhéjtust és a sokak által kedvelt Lovely Pump up szempillaspirálját. :)
Nikkii 2015. március 26. 16:29
Óóóó a híres neves Pump up :D Én azt hiszem Glamour napokon újravásárolom, mert nálam is nagy kedvenc :)
Melinda 2015. március 28. 11:44
Nekem is nagyon tetszik eddig :)